**Hromadná licenčná zmluva**

**o podmienkach používania audiovizuálnych diel a audiovizuálnych záznamov verejným prenosom a technickým predvedením**

***uzatvorená medzi zmluvnými stranami:***

**Slovenská asociácia producentov v audiovízii**

IČO: 36061182, DIČ: 20 2155 8836,IČ DPH: SK 2021558836

so sídlom: Grösslingova ulica č. 32, 811 09 Bratislava

korešpondenčná adresa: Mliekarenská č.11, 821 09 Bratislava

zastúpená: Marian Urban – riaditeľ

bankové spojenie: Sberbank Slovensko, a.s., č. účtu IBAN: SK03 3100 0000 0010 2013 0501

e-mail:slovakproducers@gmail.com

(ďalej len „SAPA“)

a

**Používateľ:**

**Obchodné meno:**...................................................................

IČO: ..................., DIČ: ..................... IČ DPH: .......................

so sídlom: ................................................................................

štatutárny zástupca: ................................................................

bankové spojenie: ................. banka, a.s., IBAN: .............................................

(ďalej len „ používateľ“)

**Článok I.**

**Predmet zmluvy – udelenie licencie**

1. Používateľ je prevádzkovateľom ubytovacieho zariadenia. Predmetom tejto zmluvy je úprava práv a povinností zmluvných strán súvisiacich s vysporiadaním majetkových práv ku všetkým predmetom ochrany, ktoré sú kolektívne spravované SAPA a ktoré používa používateľ prostredníctvom zvukovo-obrazových prijímačov v rámci svojho ubytovacieho zariadenia.
2. SAPA v zmysle oprávnenia Ministerstva kultúry Slovenskej republiky, č. MK-1778/2016-232/8318 a v súlade s ust. §145 ods. 2 písm. e) bod 2. a písm. f) bod. 4 zákona č. 185/2015 Z.z. Autorského zákona vykonáva kolektívnu správu práv a týmto udeľuje používateľovi súhlas („ ďalej len „licencia“)
* na použitie audiovizuálnych diel technickým predvedením a verejným prenosom, a to v mene zastupovaných výrobcov audiovizuálnych diel, ktorí vykonávajú majetkové práva autorov audiovizuálnych diel, a
* na použitie audiovizuálnych záznamov technickým predvedením, a to v mene zastupovaných výrobcov audiovizuálnych záznamov.
1. Licenciu udeľuje SAPA ako nevýhradnú, v neobmedzenom vecnom rozsahu, pre územie Slovenskej republiky na obdobie platnosti tejto zmluvy. Používateľ je povinný uhradiť SAPA za udelenú licenciu odmenu a v súlade s § 119 Autorského zákona je povinný uhradiť výrobcom audiovizuálnych záznamov primeranú odmenu za použitie audiovizuálnych záznamov verejným prenosom.

**Článok II.**

**Odmena a platobné podmienky**

1. Používateľ sa zaväzuje uhradiť SAPA za používanie audiovizuálnych diel a audiovizuálnych záznamov odmenu a primeranú odmenu (ďalej spolu len „odmena“) vypočítanú na základe podmienok uvedených v Sadzobníku odmien za použitie audiovizuálnych diel a audiovizuálnych záznamov technickým predvedením a verejným prenosom, ktorý je uverejnený na webovej stránke SAPA, [www.slovakproducers.com/oks](http://www.slovakproducers.com/oks)

**Druh ubytovacieho zariadenia: ..................................**

**Počet izieb so zvukovo-obrazovým prijímačom: ..................................**

**Vyťaženosť ubytovacieho zariadenia za predchádzajúci rok: ...................%**

**Spoločné priestory ubytovacieho zariadenia:**

**Druh: ..........................................., výmera: ..........................m2**

**Druh: ..........................................., výmera: ..........................m2**

**Druh: ..........................................., výmera: ..........................m2**

**Obdobie účinnosti zmluvy: od ............................ do 31.12.2018**

**Odmena: .......................... €**

**Poskytnutá zľava: .......................... €**

**DPH: ...........................€**

**Odmena celkovo s DPH: ...........................€**

1. Odmenu uhradí používateľ na základe faktúry vystavenej zo strany SAPA v lehote jej splatnosti.
2. Pokiaľ používateľ uvedenie SAPA neopravdivé/neúplné údaje potrebné pre výpočet odmeny, resp. nebude informovať SAPA včas (do 15 dní) o aktuálnych údajoch potrebných pre výpočet odmeny a SAPA na základe daných informácií vypočíta nižšiu odmenu, na akú by mala nárok podľa aktuálnej a pravdivej informácie o ubytovacom zariadení, používateľ sa zaväzuje bezodkladne uhradiť SAPA zmluvnú pokutu vo výške 10-násobku sumy, o ktorú bola odmena znížená na základe nepresných informácií. Zároveň si môže SAPA uplatniť nárok na doplatok odmeny podľa skutočného stavu v ubytovacom zariadení.
3. Ak používateľ neuhradí odmenu v lehote splatnosti, je povinný uhradiť SAPA úroky z omeškania podľa platných právnych predpisov.
4. SAPA rozdelí prijaté odmeny medzi zastupovaných nositeľov práv podľa pravidiel svojho vyúčtovacieho poriadku.

**Článok III.**

**Záverečné ustanovenia**

1. **Zmluva sa uzatvára na obdobie od ..................... do 31.12.2018.** Po tomto dátume bude zmluva automaticky obnovovaná každoročne na ďalšie obdobie jedného celého kalendárneho roku s výškou odmeny podľa aktuálneho Sadzobníka SAPA, pokiaľ ju ktorákoľvek zo zmluvných strán neukončí písomnou výpoveďou minimálne tri mesiace pred 31.12. príslušného kalendárneho roka. Výpovedná lehota v takom prípade uplynie 31.12. príslušného kalendárneho roka.
2. Zmluva automaticky zaniká, pokiaľ používateľ ukončí prevádzkovanie ubytovacieho zariadenia, čo je povinný SAPA bezodkladne a hodnoverne preukázať.
3. Táto zmluva bola vypracovaná v dvoch vyhotoveniach, jedno vyhotovenie pre každú zmluvnú stranu.
4. Táto zmluva a vzťahy medzi zmluvnými stranami z nej vyplývajúce sa riadia Autorským zákonom, Občianskym zákonníkom a ostatnými relevantnými právnymi predpismi Slovenskej republiky.
5. Zmluvné strany vyhlasujú, že obsah zmluvy vyjadruje ich vážnu a slobodnú vôľu, neuzatvárajú ju pod nátlakom a za nápadne nevýhodných podmienok, čo potvrdzujú vlastnoručnými podpismi.

V Bratislave, dňa ......................... V ........................, dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za SAPA za používateľa